Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva 
mestskej časti Bratislava-Petržalka
dňa 3. februára 2009

Materiál číslo: 296/2009

K bodu: Návrh na navýšenie počtu zamestnancov miestneho úradu Mestskej časti 
               Bratislava-Petržalka od 1.3.2009	  

Predkladá:					Návrh uznesenia:

Milan Ftáčnik  				Miestne zastupiteľstvo mestskej časti Bratislava- starosta 						Petržalka

					           s c h v a ľ u j e  
Prerokované: 
MR 2.12.2008	zvýšenie počtu zamestnancov miestneho úradu MČ Bratislava-Petržalka od 1.3.2009:

I.	na oddelení územného konania a stavebného poriadku o 3 odborných zamestnancov, t.j. z terajších 11 na 14
II.	na oddelení nakladania s majetkom – referát investičný o 1 zamestnanca, t.j. z terajších 1+3 na 1+4
III.	v Kancelárii starostu o 1 zamestnanca- poradcu starostu, t.j. z terajších 11 na 12. 
IV.	na oddelení vnútornej správy a informatiky  
                                                                              vytvoriť 1 miesto energetika 

			zníženie počtu zamestnancov na oddelení 
			vnútornej správy a informatiky o 1 miesto 
 Spracovali:                                                    upratovačky  od 1.3.2009
Alena Briganová 
Ján Kubička 
Lýdia Lackovičová 		

Dôvodová  správa

I. Oddelenie územného konania a stavebného poriadku 

Prenesením výkonu štátnej správy na obce podľa § 2 písm. e) zákona č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov a zákona č. 50/1976 Zb. o územnom plánovaní a stavebnom poriadku v znení neskorších predpisov a následne uznesením mestského zastupiteľstva hlavného mesta SR Bratislavy č. 23/2003 zo dňa 6.3.2003, ktorým bol schválený návrh dodatku Štatútu hlavného mesta SR Bratislavy (prechod kompetencií stavebného úradu z hlavného mesta SR Bratislavy na mestské časti) je od. 1.5.2003 mestská časť Bratislava-Petržalka  všeobecným stavebným úradom pre katastrálne územie Petržalka. 
Zároveň  v zmysle Verejnoprávnej zmluvy o spoločnej činnosti pri plnení preneseného výkonu štátnej správy na úseku územného konania a stavebného poriadku medzi mestskými časťami Jarovce, Rusovce, Čunovo a Petržalka je od. 1.5.2003 aj spoločným stavebným úradom pre mestské časti Bratislava-Jarovce, Bratislava-Rusovce a Bratislava-Čunovo.

Uznesením miestneho zastupiteľstva mestskej časti Bratislava-Petržalka č. 84/2007 zo dňa 25.9.2007 bola od 1. októbra 2007 schválená vnútorná organizačná štruktúra miestneho úradu, čo pre stavebný úrad – oddelenie územného konania a stavebného poriadku predstavuje počet 11+1 zamestnancov. 
Z toho 1 zamestnanec má špeciálnu agendu Štátneho fondu rozvoja bývania pre celý V. okres resp. obvod (Petržalka, Jarovce, Rusovce a Čunovo) a nezabezpečuje úlohy vyplývajúce z činnosti stavebného úradu, 2 zamestnanci zabezpečujú administratívne práce – spracovanie prijatej a odoslanej pošty a  archív.
V priebehu roku 2007 po personálnej zmene vedúcej oddelenia stavebnému úradu bola navyše z oddelenia územného rozvoja a dopravy na stavebný úrad presunutá agenda reklamných zariadení, ktorú dovtedy (s problémami z dôvodu rozsiahlosti a náročnosti agendy) zabezpečovalo toto oddelenie 1 zamestnancom. 
V súčasnosti je na stavebnom úrade na úseku územného a stavebného konania len 9 odborných zamestnancov,  to je 8 + 1 vedúci oddelenia. 
Títo odborní zamestnanci stavebného úradu zabezpečujú územné rozhodnutia a umiestňovanie nových stavieb, zmien jestvujúcich stavieb – vstavby, prístavby a nadstavby, povoľovanie novostavieb, stavebné úpravy v bytoch a nebytových priestoroch, odstraňovanie systémových porúch panelovej výstavby a zatepľovanie fasád hlavne bytových domov, dodatočné povolenia, povoľovanie a evidenciu reklamných zariadení, štatistiku, sťažnosti, informácie. 
Najväčší deficit je však v počte odborných zamestnancov, ktorí majú vo svojej pracovnej náplni vybavovanie návrhov a žiadostí na umiestnenie nových veľkých stavieb, aj dopravných stavieb, zmeny, dokončených stavieb, stavebné úpravy v bytoch, na zatepľovanie bytových domov a odstraňovanie systémových porúch obvodových plášťov starších panelových domov, odpájanie sa od centrálneho zdroja vykurovania., stavieb na komunikačné siete na jestvujúcich domoch  s veľkým počtom účastníkov konania 
Špecifikom mestskej časti Bratislava-Petržalka je veľký počet obyvateľov a zároveň veľký počet vlastníkov nehnuteľností, veľký počet približne rovnako starých viacpodlažných bytových domov, ktoré si vyžadujú rozsiahle opravy a stavebné úpravy, prípadne zmeny spoločných častí domu. Každá povoľovaná nadstavba alebo stavba v prieluke má veľký počet účastníkov konania, ktorými sú všetci vlastníci bytov a nebytových priestorov susediacich s povoľovanou resp. umiestňovanou stavbou. 
Zvlášť je potrebné upozorniť na to, že v dôsledku poskytovania štátnych dotácií na odstraňovanie systémových porúch panelových konštrukcií, vlastníci bytových domov využili a využívajú túto možnosť a hromadne žiadajú o povolenie predmetných stavebných úprav.
Mestská časť sa pokúšala o metodický výklad Ministerstva výstavby a regionálneho rozvoja SR a Okresného riaditeľstva Hasičského a záchranného zboru v Bratislave a hľadať cestu k tomu, aby tieto stavebné úpravy sa mohli povoliť administratívne jednoduchším spôsobom a to ohlásením stavebného úradu. Zo stanoviska citovaného ministerstva a hasičov vyplynulo, že takáto možnosť nemôže byť pravidlom, ale len výnimkou (napr. rodinné domy a štítové steny bytových domov).
Stav agendy reklamných zariadení od presunu agendy z odd. ÚRaD je ešte rozsiahlejší, čo preukazujú zvýšené podania na umiestnenie reklamných zariadení, predĺženie platnosti jestvujúcich, dodatočné povolenie, správne delikty za porušenie stavebného zákona. Z dôvodu náročnosti časovej aj odbornej, ktorú si vyžaduje práca s reklamnými zariadeniami, evidujeme cca 500 reklamných zariadení povolených a postupne zisťujeme ďalšie zariadenia postavené bez právoplatných povolení (povolenia nových, dodatočná legalizácia postavených zariadení, ktorým povolenie uplynulo, priestupkové konania, riešenie odvolaní voči vydaným rozhodnutiam a pokutám).
Aj keď sa nám podarilo v priebehu roku 2007 zvládnuť základnú evidenciu – pasportizáciu podľa dostupných dokladov podľa odovzdanej agendy, nie je nožné 1 zamestnancom vykonávať viac miestnych ohliadok a kontrol povolených aj nepovolených reklamných zariadení, udeliť a vybrať viac pokút za porušenie zákona.
Pri veľkom množstve reklamných zariadení v pôsobnosti Petržalky v súčasnosti nestačí, aby správne konania, riešenie priestupkov aj povolenia reklamných zariadení zabezpečoval aj na  oddelení územného konania a stavebného poriadku iba 1 odborný zamestnanec. 
Kapacitu takmer štvrtiny zamestnanca si vyžaduje aj vybavovanie petícií, žiadostí o rozsiahle informácie v zmysle zákona č. 211/2000 Z.z., ktoré okrem  dokladov vyžadujú aj vypracovanie odborných stanovísk.
Nedisciplinovanosťou stavebníkov, ktorí bez príslušného povolenia alebo v rozpore s ním uskutočňujú stavby, ich zmeny, umiestňovanie reklamných zariadení, terénnych úprav si vyžaduje čoraz viac výkonov štátneho stavebného dohľadu priamo na stavbách.
Nestíha sa rozhodnutím vydať povolenia nielen do 30 dní ale ani do 60 dní  od doručenia návrhu, nie je časový priestor na výkon štátneho stavebného dohľadu, 
O náročnosti a kvantite svedčia počty pridelenej a odoslanej pošty, počty vydaných rozhodnutí a priestupkové konania.
Aj keď počet podaní, počty vydaných meritórnych a priebežných rozhodnutí neodzrkadľujú ich vecnú a časovú náročnosť, na každého 1 odborného zamestnanca stavebného úradu Petržalka v roku 2007 pripadlo až 400 podaní, v prepočte na počet rozhodnutí je to  120 rozhodnutí na 1 odborného zamestnanca. 
Podľa celoštátneho priemeru je optimálny počet 40-50 rozhodnutí na jedného odborného zamestnanca stavebného úradu  za 1 rok .

V roku 2007 bolo na stavebný úrad prijatých 2710 podaní, odoslaných 6623 a celkovo vybavených 1875 spisov za mestskú časť Bratislava-Petržalka. Ako spoločnému stavebnému úradu z Jaroviec, Rusoviec a  Čunova nám bolo v roku 2007 postúpených ďalších 495 podaní, pričom bolo vydaných ďalších 164 rozhodnutí.
V roku 2008 za obdobie od. 1.1.2008 do 24.11. 2008 bolo na stavebný úrad za Petržalku pridelených 2423 spisov a podaní, odoslaných 6036, bolo vydaných 429 rozhodnutí. 
Za rovnaké obdobie t.j. do 24.11.2008 z  Jaroviec, Rusoviec a Čunova bolo doručených   525 podaní, vybavených rozhodnutí bolo 205.
V roku 2008 k 24.11. došlo celkom na stavebný úrad 2948 podaní. Aj toto číslo hovorí o náraste stavebných činností.

V súlade so schválenými Programovými prioritami samosprávy a realizačným plánom na roky 2007 – 2010 pripravuje sa investičný rozvoj v disponibilných územiach Petržalky 
Kvantita spisovej agendy je na úkor kvality. Posilnením oddelenia sa môže zlepšiť kvalita rozhodnutí a kontrolná činnosť na stavbách. Schválením územného plánu Hlavného mesta SR Bratislavy, územného plánu zóny územia medzi Starým a Prístavným mostom, ako aj ďalšími pripravovanými novými zmenami a aktualizáciami investori už pracujú na projektových dokumentáciách.
Je predložená žiadosť na vydanie rozhodnutia o vyžití územia ako príprava územia pre výstavbu Petržalka - Južné mesto, Petržalka City atď. Magistrát hl. m. SR Bratislavy pripravuje  štúdiu na lesopark Malý a Veľký Draždiak. Je podaný toho času návrh na územné rozhodnutia na umiestnenie stavieb a žiadosť o stavebné povolenia stavieb pozdĺž budúceho nosného dopravného systému Petržalky (napr. DOMINO Jasovská, Polyfunkčný bytový dom Topoľčianska), návrh na územné rozhodnutie a žiadosť o stavebné povolenie rozsiahlej výstavby rodinnej zástavby v Jarovciach, Čunove a v Rusovciach, žiadosť na terénne úpravy pre rekreačno-športový areál Danubia park v Čunove, dodatočná legalizácia stavieb postavených bez povolenia v území záhradkárskej osady 
	Okrem návrhov a žiadostí súkromných investorov pripravuje svoje investičné aktivity aj mestská časť Bratislava-Petržalka v súlade so schválenými Programovými prioritami samosprávy na roky 2007-2010 a plánom úloh na roky 2008-2011, o ktorých sa o  financovanie uchádza z fondov a finančných projektov EÚ. 
Pre uvedený stavebný rozvoj navrhujeme zvýšenie o 3 odborných zamestnancov. 
Po takmer 2 rokov pôsobenia nového vedenia na stavebnom úrade, schválených prioritách samosprávy a hlavne veľkého stavebného rozmachu výstavby v Petržalke, Rusovciach, Jarovciach a v Čunove konštatujeme nedostatočné personálne zabezpečenie stavebného úradu, a navrhujeme ako nevyhnutné v priebehu roku 2009  posilniť stavebný úrad o 3  odborných zamestnancov, to je spolu na 14+1.
V záujme tvorby vyrovnaného rozpočtu, ako aj očakávaných výdajov, ktoré budú prijatím ďalších zamestnancov, predpokladáme aj vyššie príjmy zo správnych poplatkov, z priestupkov a udelených pokút v rámci kontrolnej činnosti a štátneho stavebného dohľadu. 
Novoprijatí zamestnanci pre schvaľovanú pracovnú pozíciu musia spĺňať kvalifikačné predpoklady vysokoškolského vzdelania stavebného smeru  resp. úplného stredného odborného  vzdelania stavebného smeru. a prax minimálne dva roky. 
V rozpočte mestskej časti zatiaľ neboli na tieto pracovné pozície rozpočtované mzdové prostriedky a prirodzene ani odvody z nich. Preto je súčasne so schválením zmeny organizačnej štruktúry navýšením o 3 zamestnancov nevyhnutné a potrebné upraviť aj rozpočet mzdových prostriedkov a finančných odvodov. Navýšenie predstavuje nemalú finančnú čiastku (odhadom cca 2000 tis. Sk spolu, ak počítame základný mesačný plat cca 
28 000,- Sk).

V prílohe pre porovnanie prikladáme orientačný prehľad niektorých stavebných úradov v Bratislave. 

Orientačný prehľad s porovnaním niektorých  mestských častí Bratislavy
Bratislava -Mestská časť	Počet odborných zamestnancov stavebného úradu	Počet vydaných prvostupňových rozhodnutí v roku 2007	Počet podaní v roku 2007 	Počet obyvateľov	Rozloha
mestskej časti	
Petržalka	8	801	2710	117 227	28,7 km2	
Jarovce	/	52	  155	    1 199	21,3 km2	
Rusovce	/	90	  249	    1 922	25,6 km2	
Čunovo	/	22	    91	       911	18,6 km2	
Petržalka spolu 	8	965	3205	121 259	94,2 km2	
Rača	5			  22 201	23,6 km2	
Vajnory	3 		  195	    4 464	13,5 .km2	
Ružinov	13	1120	5969 v tom sú aj ohlásenia stav. úprav a drobných stavieb	  70 004	39,7 km2	
Nové Mesto	12 	  511	2307	  37 418	37,5 km2	
Staré Mesto	14	1011	1780	  44 798	  9,6 km2	

Poznámka: 
Stavebné úrady nie sú jednotné v činnosti, ktorú zabezpečujú. V tabuľke sú čiastočne vyselektované počty odborných pracovníkov, nie je v tom  zarátaný ŠFRB, súpisné čísla, činnosť špeciálneho stavebného úradu.

II. Oddelenie nakladania s majetkom – referát investičný 

Uznesením miestneho zastupiteľstva mestskej časti Bratislava-Petržalka č. 84/2007 zo dňa 25.9.2007 bola od 1. októbra 2007 schválená vnútorná organizácia miestneho úradu na počet 148 zamestnancov. Uznesením č. 133/2007 z 18.12.2007 bolo schválené zvýšenie počtu zamestnancov o dvoch zo 148 na 150 a to za oddelenie bytové o jedného zamestnanca a za oddelenie finančné o jedného zamestnanca.
Dňa 1.1.2008 nadobudol účinnosť organizačný poriadok mestskej časti Bratislava-Petržalka, podľa ktorého v oddelení nakladania s majetkom začlenený referát investičný v počte 1 + 3 zamestnanci. Činnosť investičného referátu je uvedená nasledovne :
- zabezpečuje komplexnú prípravu a realizáciu stavieb financovaných z rozpočtu mestskej časti,
- zabezpečuje investičnú činnosť v štádiu prípravy a realizácie objektov alebo častí stavieb pozemných komunikácií,
- vykonáva kontrolu a zabezpečuje opravy a údržbu komunikácií III. a IV. triedy,
- zabezpečuje opravy a údržbu dopravného značenia na komunikáciách III. a IV. triedy ,
- zabezpečuje odťahovanie starých motorových vozidiel z komunikácií zverených do správy mestskej časti, 
- zabezpečuje realizáciu vyhradených parkovacích státí,
- zabezpečuje údržbu cyklistických trás a ich značenia,
- zabezpečuje údržbu informačného orientačného systému,
- zodpovedá za vianočné osvetlenie mestskej časti, 
- zabezpečuje údržbu a prevádzkovanie polievacích vodovodov a fontán v správe mestskej časti, 
- zabezpečuje činnosť štábu zimnej služby, vykonáva kontroly zimnej údržby.

Po vytvorení investičného referátu, pri výkone všetkých od jeho zamestnancov požadovaných prác sme zistili, že rozsah a obsah zadávaných úloh výrazne prevyšuje požiadavky stanovené pri organizačných zmenách. K zameraniu na opravy a údržbu, k čomu bol referát zriadený, pribúdajú aj požiadavky na nové investície a to od vyhľadania zámeru, cez zabezpečenie projektu, potrebných povolení až po vlastnú realizáciu. Pri súčasnom rozsahu požadovaných prác nie je časový priestor na vykonávanie kontrol dodávateľa, využitia a použitia zverených prostriedkov, práce na perspektívnych procesoch. Spravované oblasti mestskej časti Bratislava –Petržalka sú rozdelené medzi zamestnancov referátu a to vrátane vedúcej. Objem a rozsah požadovaných prác je v takom veľkom rozsahu, že je v záujme ich zabezpečenia je potrebné prijať na tento referát minimálne jedného až dvoch nových zamestnancov s kvalifikáciou stavebného inžiniera so zameraním na dopravné stavby s viacročnou praxou a zamestnanca s oprávnením na výkon stavebného dozoru. Okrem podieľania sa na časti terajších úloh by bolo ich využitie predovšetkým v časti príprav a hlavne realizácie nových veľkých akcií, ako je napr. prestavba a rekonštrukcia DOS na byty, revitalizácia Vlasteneckého námestia, Nobelovo námestie a ďalších pripravovaných. Vzhľadom na rozsah, objem a závažnosť ďalších pripravovaných akcií je dôležité zvážiť aj to, či nezmeniť organizačnú štruktúru úradu tak, aby doterajší investičný referát mal na starosti iba údržbu a opravy, t.j. to na čo bol zriadený. Jeho začlenenie do oddelenia nakladania s majetkom tomu aj zodpovedá. Pre nové aktivity vyčleniť z odborných zamestnancov samostatný útvar, ktorý by zabezpečoval nové akcie komplexne, t.j. od vzniku zámeru – myšlienky až po úplnú realizáciu a odovzdanie na zaradenie do majetku mestskej časti.  

V súčasnom období štyria zamestnanci referátu investičného vrátane jeho vedúcej vykonávajú nasledovné činnosti :
-	zabezpečenie projektovej dokumentácie na pripravované investičné akcie – zabezpečenie podkladov, obhliadky, predbežné rokovanie s projektantom, zabezpečenie predprípravných geodetických prác – zameranie, zverejnenie ponukového konania na výber projektanta, zabezpečenie podpisu zmluvy, prípadné priebežné konzultácie s projektantom, prevzatie a kontrola projektovej dokumentácie, fakturácia
-	komplexná príprava a realizácia stavieb financovaných z rozpočtu mestskej  časti, predpríprava (napr. vyhľadávanie lokalít vhodných pre výstavbu nových parkovísk, predloženie návrhu na posúdenie do komisie RFSD, odd. ÚRaD..., návrhy finančného zabezpečenia – vypracovanie programových listov, predpokladané náklady, zistenie napojení budúcich stavieb na inžinierske siete), spolupráca s oddeleniami MÚ (ÚRaD, ref. SMM, podnikateľských činností, školstvo,...), zabezpečenie majetkových pomerov (v spolupráci so SMM – zverenie pozemkov, nájomné zmluvy),  zakreslenia inžinierskych sietí (návšteva cca 15 organizácií), prerokovanie v komisiách, podávanie informácií o stave prípravy diela, zabezpečenie projektovej dokumentácie, zaslanie a kompletizácia žiadostí o stanoviská k PD dotknutým organizáciám v stavebnom konaní, vybavenie územného rozhodnutia a stavebného povolenia, výberové konanie na dodávateľa, zabezpečenie zmluvy o dielo resp. objednávky, zabezpečenie vytýčenia dotknutých inžinierskych sietí (dohodnutie termínov, objednávka, kontrola v teréne, fakturácia), riešenie prípadných nezrovnalostí, prebratie a kontrola vykonaných prác (potreba pracovníka na referáte s oprávnením na výkon stavebného dozoru), fakturácia, zabezpečenie porealizačného zamerania a geometrických plánov, zápis do digitálnej mapy na Magistráte hl. m. SR BA, zápis o odovzdaní a prevzatí stavby do majetku mestskej časti, kontrola správnosti zaradenia všetkých finančných prostriedkov, odovzdanie stavby.
V rámci uvedenej investičnej činnosti rieši referát investičný v súčasnosti výstavbu nových parkovacích miest, komunikačných plôch (schody Chorvátske rameno), nových chodníkov, rekonštrukcie terás (terasa Rovniankova...) a objektov, prestavby (DOS Medveďovej), športové zariadenia (ihrisko Holíčska), revitalizáciu námestí (Vlastenecké a Nobelovo námestie), v budúcnosti by mal zabezpečovať prípravu a realizáciu nových  stavieb, ktoré sú zahrnuté v programových prioritách mestskej časti. 
-	kontroly komunikácií III. a IV. triedy zverených do správy mestskej časti Bratislava-Petržalka, kontroly dopravného značenia a zariadení na týchto komunikáciách, ktoré vyplývajú správcovi komunikácií zo zákona minimálne 2x do roka. Vykonávanie kontrolných komplexných obhliadok, fotodokumentácia, vyhotovenie zápisov z obhliadok, evidencia a aktualizácia pasportu v programe Autocad – evidencia dopravného značenia a zmien, zákres poškodení na komunikáciách, dokreslenie nových stavieb.
-	lokálne obhliadky podľa potreby (promptné riešenie poškodení a porúch nahlásených občanmi, organizáciami - e-mailom, telefonicky, listami)
-	zabezpečenie opráv komunikácií a dopravného značenia a dopravných zariadení (kolov, zábradlí, dopravných prahov), príprava podkladov a vyhotovenie objednávok na konkrétne opravy, komunikácia s dodávateľmi, riešenie prípadných problémov pri dodávke, preberanie realizovaných opráv, opravy v pasporte, fakturácia
-	nahlasovanie závad v kompetencii Magistrátu hl. m. SR BA – odstúpenie korešpondencie, kontrola realizácie opráv.
-	zabezpečenie realizácie nového dopravného značenia, dopravných zábran (kolov, zábradlia) a spomaľovacích dopravných prahov. Na základe rozhodnutí Dopravnej komisie Magistrátu hl. m. SR Bratislava (rozhodnutia doručené z odd. ÚRaD, niektoré vybavované tiež investičným referátom – návrh značenia, vyhotovenie situácií v programe Autocad, odsúhlasenie v Dopravnej komisii) vystavenie objednávky, zabezpečenie realizácie značenia, kontrola osadenia, zakreslenie zmeny do pasportu, fakturácia 
-	zabezpečenie čistenia, opráv a osadenia chýbajúcich dažďových vpustov na zverených komunikáciách, v roku 2008 aj na terasách bytových domov v správe Bytového podniku. Zabezpečenie osadenia chýbajúcich poklopov v zeleni, ak nie je možné zistiť správcu. Vedenie pasportu daždových vpustov na zverených komunikáciách. Obhliadky v teréne – kontrola upchatých vpustov, určenie miesta chýbajúcich poklopov na základe nahlásenia, obstaranie dodávateľa, príprava podkladov a vyhotovenie objednávky, kontrola realizácie v teréne, fakturácia. 
-	spoplatnené vyhradené parkovanie na základe novely VZN z júna 2008. Vystavenie objednávok na základe dokladu o zaplatení poplatku, prevzatie vykonaných prác, evidencia v programe Excel, sledovanie termínov platnosti, vedenie pasportu, riešenie nezrovnalostí (chyby v pasporte, opravy nesprávneho umiestnenia, obhliadky v teréne, zabezpečenie potrebných orezov kríkov, riešenie reklamácií a urgencií samotných majiteľov VP, doriešenie vodorovného značenia, konzultácia s odd. ÚRaD), fakturácia. V budúcnosti priebežná kontrola a opravy poškodeného značenia resp. obnova vodorovného značenia  
-	zabezpečenie realizácie vyhradených parkovaní pre osoby so zníženou schopnosťou pohybu a orientácie. Vystavenie objednávok na základe dokladu o zaplatení finančnej čiastky za realizáciu parkovacieho miesta, prevzatie vykonaných prác, evidencia v programe Excel, vedenie pasportu, riešenie nezrovnalostí v spolupráci s ÚRaD, zaistenie nápravy pri sporných rozhodnutiach, fakturácia. 
-	výber dodávateľov na údržbu a opravy – oslovenie, resp. vypísanie ponukového konania, vyhodnotenie, zabezpečenie zmluvy o dielo (napr. komplikovaná príprava výberu dodávateľa dopravného značenia na rok 2009 z dôvodu nárastu realizácie dopravného značenia plateným vyhradeným parkovaním – podlimitná metóda verejného obstarávania: výpočet predpokladanej hodnoty, t.j. konkrétneho počtu konkrétnych značiek na rok 2009, určenie kritérií, návrh zmluvy ...)
-	zjednosmernenie komunikácií. Výber lokalít z projektovej dokumentácie „Zmena organizácie dopravy“ z roku 2000, obhliadka v teréne. Predloženie návrhu odd. ÚRaD, a RFSD, výber projektanta, zadanie vypracovania podrobnej projektovej dokumentácie s odsúhlasením v Dopravnej komisii Magistrátu hl. m. SR BA, výber dodávateľa na realizáciu, objednávka, zabezpečenie realizácie (v spolupráci s Mestskou políciou – odstránenie zaparkovaných vozidiel), kontrola realizácie, fakturácia.
-	bezbariérové priechody. Vyhľadanie vhodných lokalít na realizáciu (komunikácia s ostatnými oddeleniami o požiadavkách občanov, obhliadka v teréne), návrh bezbariérovej úpravy v programe Autocad, výber dodávateľa na realizáciu, zákres, prípadne zabezpečenie vytýčenia inžinierskych sietí, kontrola realizácie, fakturácia.   
-	obhliadky a pasportizácia terás v správe mestskej časti (správcom je Bytový podnik), fotodokumentácia, popis závad, zháňanie dodávateľa na opravu schodov a komunikačných plôch na terasy, zabezpečenie statického posúdenia funkčnosti, zabezpečenie opráv. Spolupráca so SMM pri zisťovaní pozemkov -  skutkových a majetkových pomerov terás, ich prístupových schodov a rámp
-	vedenie evidencie a zabezpečenie odťahu starých vozidiel. Vypracovanie trasy obhliadky a príprava jednotlivých výziev na základe zistenia starého vozidla (spolupráca s občanmi, MsP, obhliadky). V prípade ak poznáme staré EČ vozidla treba požiadať písomnou formou o lustráciu, t.j. meno a adresu majiteľa príslušný dopravný inšpektorát. Obhliadka v teréne s  vylepením výzvy a fotodokumentáciou – 30 dňová lehota. Spracovanie agendy a v prípade, ak poznáme majiteľa starého vozidla zaslanie upozornenia priamo na jeho zistenú adresu. Po 30 dňovej lehote kontrolná obhliadka v teréne, v prípade, že majitelia neuposlúchnu výzvu, písomnou formou informovať firmu AUTO-AZ o type a umiestení vozidla a dohodnúť termín odťahu. Zabezpečenie odťahu vozidiel s firmou AUTO-AZ priamo v teréne s vystavením fotodokumentácie odťahovaného vozidla a protokolom o odstránení vozidla, následné upovedomenie písomnou formou o odťahu majiteľa vozidla (v prípade, že je zistený), Magistrát hl. mesta SR - oddelenie životného prostredia, Obvodný úrad životného prostredia a Slovenskú inšpekciu životného prostredia. Vedenie pasportu a evidencia v programe Excel. 
Okrem vozidiel, na ktoré sa vzťahuje Zákon č. 223/2001 Z.z. o odpadoch sa na nás obracajú občania s požiadavkou odstránenia vozidiel s platným EČ, ktoré je aktívne v evidencii vozidiel, avšak vyzerá ako vrak alebo je dlhodobo odstavené na verejnom priestranstve. Mestská časť takéto vozidlá nemôže odtiahnuť, ani riešiť v zmysle zákona o odpadoch. Lustráciou na dopravnom inšpektoráte sa snažíme zistiť majiteľa takéhoto vozidla a písomnou formou ho upozorniť na stav vozidla. (obhliadka v teréne s fotodokumentáciou). V prípade, že sa stav vozidla po kontrolnej obhliadke po 30 dňoch nezmenil, požiadame o preverenie technického stavu a prípadné vyradenie z evidencie písomnou formou Obvodný úrad dopravy.
-	zabezpečenie opráv a údržby informačného orientačného systému v mestskej časti – obhliadky, pasportizácia jestvujúceho stavu, oslovenie možných dodávateľov, príprava štúdie na komplexnú obnovu a doplnenie informačného systému
-	zabezpečenie činnosti štábu zimnej služby. Vypracovanie kompletného zoznamu správcov bytových domov v Petržalke podľa ulíc a vchodov. Pred zimnou sezónou: odoslanie žiadostí na cca 70 správcov o aktualizáciu zoznamu, konzultácia so správcami, opravy, urgencia odpovedí. Práca s autocadom (zakreslenie presného územia na ktorom daný správca vykonáva zimnú údržbu). Práca s excellom (zoznam objektov v správe jednotlivých správcov, aktualizácia správcov objektov). Ak ostane v zozname bytový dom bez určenia správcu, je potrebný výjazd a konzultácia s obyvateľmi bytového domu. Spracovanie materiálov od VPS, BP a Magistrátu – predloženie operačného plánu zimnej údržby, predkladanie informácií, vypracovanie dekrétov pre štáb zimnej služby, aktualizácia kontaktov. Počas zimného obdobia: sledovanie správ o počasí, záznamy do denníku, vykonávanie obhliadok zameraných na kontrolu čistenia komunikácií a chodníkov, riešenie nedostatkov a sťažností na neodhrnutý/neposypaný chodník/komunikáciu. Po ukončení zimnej služby: spracovanie materiálov do Miestneho zastupiteľstva - dôvodová správa, informácia o priebehu zimnej služby, vyhodnotenie. Spracovanie informácií pre Krajský úrad životného prostredia o množstve použitého posypového materiálu. 
-	zabezpečenie montáže, prevádzky a demontáže Vianočného osvetlenia v mestskej časti.  Kontakt s dodávateľom, vypracovanie zmluvy o dielo, kontrola umiestnenia a funkčnosti vianočného osvetlenia, účasť pri osvetlení vianočných stromčekov, fakturácia. 
-	zabezpečenie prevádzky polievacích vodovodov, fontány v Sade J. Kráľa a pitných fontánok. Zabezpečenie pravidelného spúšťania a údržby ponorných čerpadiel v čerpacích staniciach polievacích vodovodov, kontrola mesačných výkazov prác, fakturácia, zabezpečenie výroby a dopĺňania odcudzených poklopov šácht polievacích vodovodov (objednávky na základe kontroly v teréne), zabezpečenie havarijných opráv (prasknuté potrubie, poškodenie...). Zabezpečenie prevádzky, údržby a opráv fontány v Sade J. Kráľa každoročne od mája do polovice októbra, kontrola mesačných výkazov prác. Zabezpečenie prevádzky, údržby a opráv pitných fontánok v Sade J. Kráľa a na Petržalskom korze každoročne od mája do polovice októbra. Zabezpečenie pravidelných predpísaných kontrol a revízií elektrických zariadení a tlakových nádob v čerpacích staniciach polievacích vodovodov. kontrola a fakturácia odberu pitnej vody z pitných fontánok.
-	zabezpečenie agendy súvisiacej s fakturáciou a rozpočtom. Spracovanie faktúr – kontrola, zápisy, fotokópie príslušných dokladov k faktúram, priebežné kontroly čerpania rozpočtu, spracovanie vlastného zoznamu čerpania rozpočtu (excell) pre nepresné údaje programu finančnej kontroly. Návrh rozpočtu, interaktívna tvorba rozpočtu na jednotlivé položky, komentár, programové rozpočtovanie, priebežné informácie o plnení rozpočtu, vypracovanie polročných a koncoročných rozborov.  
-	práce naviac - vybavovanie korešpondencie, telefonátov a emailov, ktoré nepatria do kompetencie referátu - poruchy verejného osvetlenia nahlasované občanmi, vykonanie kontrolnej obhliadky, nahlásenie porúch firme Siemens, kontrola nápravy v teréne, riešenie žiadostí o dobudovanie verejného osvetlenia. Zabezpečenie chýbajúcich poklopov na kanalizácii alebo vodomerných šachtách, ktoré nie sú v správe mestskej časti (zistenie správcov, resp. zabezpečenie osadenia nových poklopov). Zabezpečenie opráv mimo rozsahu činnosti (oprava osvetlenia v podchode pod Panónskou cestou, oprava zastávky MHD budovanej v rámci Petržalského korza)
-	poskytovanie informácií občanom, ostatným oddeleniam, Magistrátu hl. m. SR BA
-	vybavovanie poistných udalostí a krádeží - obhliadky, predvolania na políciu, riešenie v škodovej komisii... 
-	archivácia dokumentov referátu investičného
-	zabezpečenie vedenia spisovej služby (denné vybavovanie došlej a odoslanej pošty)

III. Kancelária starostu 

V Kancelárii starostu mestskej časti Bratislava-Petržalka sa zabezpečujú činnosti súvisiace s chodom sekretariátu starostu, tlačovým referátom, referátom krízového riadenia , právnym referátom a referátom personálnej práce a miezd. Každý z týchto útvarov má presne, 
v súlade s organizačným poriadkom určenú svoju pôsobnosť a úlohy, ktoré zabezpečuje. 
V rámci práce starostu i Kancelárie starostu sú však aj činnosti, ktoré nepokrýva obsahovo ani Kancelária starostu, ani jednotlivé odborné oddelenia úradu. Z tohto dôvodu navrhujeme zvýšiť počet zamestnancov Kancelárie starostu o 1 zamestnanca – poradcu  starostu, ktorého náplňou práce by bolo riešenie týchto špecifických úloh. Konkrétne ide o agendu súvisiacu s podnetmi občanov v rámci dňa otvorených dverí u starostu, s členstvom mestskej časti v ZMOS-e, s koordináciou plnenia priorít, s plnením úloh z investičnej porady starostu, s realizáciou záverov z prijatí u starostu a pod. 

IV. Oddelenie vnútornej správy a informatiky

Z oddelenie VSaI odišla na vlastnú žiadosť upratovačka. Navrhujeme neobsadzovať toto miesto, znížiť v organizačnej štruktúre počet upratovačiek o jeden a namiesto toto zriadiť na oddelení miesto energetika. Táto funkcia súvisí s viacerými činnosťami, ktoré robí alebo bude robiť mestská časť, ale nemá na to kvalifikované personálne zabezpečenie. Konkrétne ide o odborné vyjadrenia k plneniu a úpravám zmluvy so spoločnosťou DALKIA, zabezpečovanie úloh, ktoré pre mestskú časť vyplývajú z novoprijatých zákonov o energetických auditoch a energetickej certifikácii budov, vrátane budov vo verejnom vlastníctve, prípravu, odborné posúdenie a zabezpečovanie znižovania energetickej náročnosti školských budov a následne ďalších budov v správe mestskej časti. Na kvalifikované plnenie týchto  úloh navrhujeme vytvoriť na oddelení miesto energetika, čím sa nezvýši celkový počet zamestnancov úradu.